*Tämä artikkeli käsittelee tietotekniikka-alan yritystä. Muita merkityksiä on täsmennyssivulla.*

**Dell Technologies Inc.**on yhdysvaltalainen teknologiayhtiö, joka myy esimerkiksi tietokoneita, näyttöjä, palvelimia, tiedontallennusvälineitä, tiedonsuojausratkaisuja sekä oheislaitteita sekä niihin liittyviä palveluja, kuten turvallisuus- ja pilvipalveluita.

Yhtiö on listattu New Yorkin pörssissä.

Historia
--------

### 1984–1999

Michael Dell keskeytti yliopisto-opintonsa ja perusti Dell-Computer Corporationin vuonna 1984. Hänen myi itse kokomiaan tietokoneita suoraan kuluttajille. 1980-luvun loppuun mennessä yhtiön liikevaihto oli kasvanut satoihin miljooniin dollareihin.

Vuonna 1992 yhtiön liikevaihto oli kaksi miljardia dollaria. Kesällä 1996 yhtiö alkoi myydä tuotteitaan internetissä.

### 2000–2009

Vuonna 2001 tietokoneita valmistava Dell Computer harkitsi ostavansa esimerkiksi tallennusjärjestelmiä, palvelimia ja palveluita myyvien yritysten ostamista. Siihen mennessä se oli ostanut vasta yhden yrityksen, ConvergeNet Technologies Inc:in.

Heinäkuussa 2004 Dell Corporation -yhtiön toimitusjohtajana aloitti Kevin Rollins. Michael Dell jatkoi yrityksessä ja keskittyi asiakastapaamisten lisäksi teknologiatrendien havainnointiin.

Vuonna 2006 Dell oli Fortune 500 -listan mukaan 28. suurin yhdysvaltalainen yritys liikevaihtonsa mukaan. *Fortune*-lehti sijoitti Dellin kahdeksanneksi sen vuosittaisessa listassa Yhdysvaltain arvostetuimmista yhtiöistä.

Michael Dell palasi toimitusjohtajaksi vuonna 2007.

Vuonna 2009 tietokoneisiin siihen asti keskittynyt Dell alkoi myydä myös kännyköitä.

### 2010–

Dell Inspiron E1405 vuodelta 2010
Vuonna 2010 Dell osti 3Par-yhtiön, joka oli keskittynyt tallennuslaitteiden ja -ohjelmistojen valmistamiseen. Seuraavana vuonna ostovuorossa oli verkkolaitevalmistaja Force 10 Networksin.

Vuonna 2012 Dellillä oli 100 000 työntekijää ja se oli maailman kolmanneksi suurin teknologiayhtiö. Heinäkuussa se kertoi ostavansa ohjelmistoyhtiö Quest Softwaren.

Helmikuussa 2013 yrityksen pääomistaja Michael Dell veti yhtiön pois pörssistä muun muassa Microsoftin avustuksella. Yhtiö oli maailman kolmanneksi suurin tietokonevalmistaja.

Syksyllä 2015 Dell teki EMC Corporationista ostotarjouksen, jonka EMC hyväksyi. Kauppa saatiin päätökseen syyskuussa 2016. Uuteen yritysryppääseen kuuluivat Dell, Dell EMC, Pivotal, RSA, SecureWorks, Boomi, VirtuStream ja VMWare. Dell Technologies kertoi, että sen asiakaskuntaan kuuluu 98 prosenttia Fortune 500 -listan yrityksistä. Kaupan myötä Dell sai suuren osuuden myös pilviyhtiö VMWaresta. 59 miljarin euron arvoinen kauppa oli yksi teknologia-alan suurimpia.

Sittemmin Dell Technologies ja EMC fuusioituivat. Uudella yhtiöllä oli 145 000 työntekijää.

Keväällä 2016 Dell myi it-palveluyksikkönsä japanilaiselle NTT Data -yhtiölle. Seuraavana vuonna päivitti IOT-strategiansa. Uudessa hajautetussa mallissa tekoäly ja koneoppiminen yhdistettiin IOT-infrastruktuuriin, minkä avulla voitaisiin luoda älykkäämpiä järjestelmiä.

Tammikuussa 2018 CNBC uutisoi Dellin aikeista myydä itsensä VMWarelle, josta Dell omisti 80 prosenttia. Kaupan myötä se olisi päässyt takaisin pörssiin ilman virallista listautumista. Paluu pörssiyhtiöksi tapahtui heinäkuussa siten, että Dell osti osakkeenomistajilta loput VMWaren osakkeet.

Vuonna 2022 siruyhtiö Broadcom osti VMWaren.

Organisaatio
------------

Yhtiön päämaja sijaitsee Round Rockissa
Yhtiön päämaja sijaitsee Round Rockin kaupungissa, Texasin osavaltiossa.

Vuonna 2023 yhtiöllä oli 133 000 työntekijää noin 180 toimipisteessä sekä yli 20 tehdasta, joista se omisti itse yhdeksän. Yhtiöllä oli noin 725 jakelu- ja logistiikkakeskusta sekä 240 000 kumppania eli "kanavapartneria".

Dell Technologies -konsernin yhtiöitä ovat Dell, Dell-EMC, Pivotal, RSA, SecureWorks ja VirtuStream.

Kesällä 2020 Dell asetti tavoitteekseen nostaa naisten osuus työntekijöistä 31 prosentista 50 prosenttiin vuoteen 2030 mennessä. Esihenkilöiden joukossa tavoite oli nostaa osuutta 24 prosentista 40 prosenttiin.

### Dell Suomessa

Vuonna 2021 yhtiöllä oli Suomessa 103 työntekijää. Yhtiön toimitusjohtaja oli Antero Sarén.
Syyskuusta 2022 lähtien Dell Technologies Suomen toimitusjohtajana on toiminut Riikka Salminen. Vuonna 2023 Dellillä oli Suomessa 18 kumppania.

Tuotteet
--------

Dell tuotekehittää, valmistaa ja markkinoi muun muassa tietokoneita, näyttöjä, palvelimia, tiedontallennusvälineitä, tiedonsuojausratkaisuja sekä oheislaitteita sekä niihin liittyviä palveluja, kuten turvallisuus- ja pilvipalveluita.

Vuonna 2021 noin 60 prosenttia sen liikevaihdosta tuli henkilökohtaisista tietokoneista.

Elokuussa 2023 Dell esitteli Dell Generative AI Solutions -tuoteryhmän, jonka avulla yritykset voivat kehittää kielimalleja ja muita generatiivisen tekoälyn sovelluksia. Sovelluksissa hyödynnetään Nvidian Tensor Core GPU -laskentateknologiaa.

Yritysvastuu
------------

Dell Technologies on tehnyt perusteellisen ESG-vastuullisuusohjelman. Se vaatii tuottajiltaan asioimista vain sertifioitujen kaivosten kanssa, voidakseen varmistaa Dellin käyttämien mineraalien vastuullisuuden. Yhtiön tavoitteena on kerätä vuoteen 2030 mennessä kaikki koneissa käytetyt materiaalit. Dell kehittää myös ratkaisuja, joilla kaupungit voivat vähentää liikenteen päästöjä ja pienentää rakennusten energiankulutusta. Dell Technologiesin vastuullisuusjohtaja Louise Koch valittiin vuosina 2016 ja 2019 maailman sadan vaikutusvaltaisimman yritysvastuujohtajan joukkoon.

Lähteet
-------

1. 1 2 3  Computers, Monitors & Technology Solutions | Dell USA *Dell*. Viitattu 23.11.2023. (englanniksi)
2. 1 2  Dell Technologies Delivers Fourth Quarter and Full Year Fiscal 2023 Financial Results *Dell.com*.  2.3.2023. Dell Technologies. Viitattu 24.11.2023.
3. 1 2  About the Company delltechnologies.com. Viitattu 24.11.2023.
4. 1 2 3  Juho-Pekka Pekonen HS: Teknologiayhtiö Dell myy palveluyksikkönsä japanilaiselle NTT Datalle *Helsingin Sanomat*.  28.3.2016. Viitattu 23.11.2023.
5. 1 2  Mikael Sjöström: Dell palaa pörssiin *Kauppalehti*.  2.7.2018. Viitattu 23.11.2023.
6. ↑  Kari Hänninen: Tällä lapulla miljardööri Michael Dell todisti vanhemmilleen, ettei hänen kannata tuhlata aikaa kouluun *Kauppalehti*.  1.4.2018. Viitattu 23.11.2023.
7. 1 2  Klaus Susiluoto: Kuuntele varhain, kuuntele huolella *Ilta-Sanomat*.  22.6.1999. Viitattu 23.11.2023.
8. ↑  Markku Reiss: Dell harkitsee yritysostoja ripeästi kasvavilta markkinoilta *Tivi*.  7.4.2001. Viitattu 23.11.2023.
9. ↑  Markku Pervilä: Michael Dell tekee tilaa Kevin Rollinsille *Ilta-Sanomat*.  5.3.2004. Viitattu 24.11.2023.
10. ↑  America's Most Admired Companies 2006: Top 20  2006. Fortune. Viitattu 28.2.2014.
11. ↑  Tietokonevalmistaja Dell poistuu pörssistä *Helsingin Sanomat*.  6.2.2013. Viitattu 23.11.2023.
12. ↑  Arola Heikki: Tietokoneiden valmistaja Dell alkaa myydä älypuhelimia *Helsingin Sanomat*.  14.11.2009. Viitattu 23.11.2023.
13. ↑  Arola Heikki: 3Par hyväksyi Dellin jättämän ostotarjouksen *Helsingin Sanomat*.  27.8.2010. Viitattu 23.11.2023.
14. ↑  Chris Mellor: Dell buys Force 10 Networks *theregister.com*.  20.7.2011. Viitattu 17.5.2021. (englanniksi)
15. ↑  Kokkonen, Yrjö: Tietokonevalmistaja Dell ostaa Questin  3.7.2012. Yle Uutiset. Viitattu 28.2.2014.
16. ↑  Aleksi Kolehmainen: Michael Dell ostaa Delliä takaisin - myös Microsoft osallistuu talkoisiin *Tivi*.  23.11.2023. Viitattu 23.11.2023.
17. ↑  Michael Dell ja Microsoft ostamassa Dellin *Keskisuomalainen*.  5.2.2013. Viitattu 24.11.2023.
18. 1 2  Dell sai päätökseen EMC-jättikaupan *Talouselämä*.  7.9.2016. Viitattu 23.11.2023.
19. 1 2 3  "Teknologia-alan historian isoin diili" – Cnbc: Dell suunnittelee erikoista manööveriä *Tivi*.  30.1.2018. Viitattu 23.11.2023.
20. ↑  Karoliina Liimatainen: Dell tekee teknologia-alan historiaa jättikaupalla – ostaa EMC:n 60 miljardilla eurolla *Helsingin Sanomat*.  12.10.2015. Viitattu 23.11.2023.
21. 1 2  toimitus: Dell kiinnostui: miljardi dollaria IoT-tuotekehitykseen *Uusiteknologia.fi*.  12.10.2017. Viitattu 24.11.2023.
22. ↑  Yrityskaupat | Tietokoneilla rikastunut miljardööri Michael Dell tekee 15 miljardin dollarin tilin tuoreella yrityskaupalla *Helsingin Sanomat*.  23.5.2022. Viitattu 23.11.2023.
23. ↑  Andrew Cunningham: Broadcom will pay $61 billion to become the latest company to acquire VMware *Ars Technica*.  26.5.2022. Viitattu 23.11.2023. (englanniksi)
24. ↑  Dellin johto asetti tiukan tasa-arvotavoitteen – Toteutuu jo suomalaistiimissä *Talouselämä*.  27.9.2020. Viitattu 24.11.2023.
25. 1 2  Mikael Vehkaoja: Dellin tanskalainen vastuullisuusjohtaja on "käytännöllinen idealisti", jonka mielestä vastuullisuuden tulee leikata läpi koko yhtiön rakenteen *Kauppalehti*.  5.2.2021. Viitattu 24.11.2023.
26. ↑  Janne Heleskoski: Dell nappasi Suomeen uuden toimitusjohtajan Visalta *Tivi*.  23.11.2023. Viitattu 23.11.2023.
27. ↑  FindAPartner *dell.my.site.com*. Viitattu 27.11.2023.
28. ↑  Dell spins off $64 billion VMware as it battles debt hangover *arstechnica.com*.  1.11.2021. Viitattu 2.11.2021. (englanniksi)
29. ↑  Aleksi Kolehmainen: Dell tuo tekoälyn tietokoneisiinsa – "edustaa käännekohtaa" *Tivi*.  2.8.2023. Viitattu 24.11.2023.

Kirjallisuutta
--------------

* James Kaplan & Michael Dell: Play Nice But Win, 2021

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Dell**.
* Dellin kansainväliset sivut
* Dellin suomalaiset sivut

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2
* VIAF

 |
|  |
| Kansalliset | 
* Ranska
* BnF data
* Israel
* Yhdysvallat
* Japani
* Tšekki
* Australia

 |
|  |
| Muut | 
* IdRef

 |

 |